**INTEGRIRANI NASTAVNI DAN**

**Tema: DAN JABUKA (20. 10.)**

Razred: 3.

INTEGRIRANI PREDMETI: Sat razrednika, Hrvatski jezik, Priroda i društvo, Likovna kultura, Matematika i Sat razrednika.

NASTAVNE JEDINICE*:*

HJ: K.Grozdanić Muke zbog jabuke, Stvaralaštvo - Opis jabuke,

PID: Živa priroda Jabuke,

LK: Otisak jabuke – dizajn,

 MAT: Zadatci zbrajanja troznamenkastog broja s jednoznamenkastim brojem,

NASTAVNA SREDSTVA I POMAGALA*:* košare, kreda, ploča, udžbenik iz prirode i društva, nož, tempere, papir za slikanje, nastavni listići, materijali učenika

NASTAVNE METODE: metoda usmenoga izlaganja, demonstracija, razgovor, čitanje i rad na tekstu, pisanje, metoda praktičnih radova

OBLICI RADA: frontalni rad, individualni rad, rad u paru i skupini

KOMPENTENCIJE: komunikacija na materinskome jeziku, matematička kompetencija, osnovne kompetencije u prirodoslovlju, učiti kako učiti, socijalna i građanska kompetencija, kulturna svijest i izražavanje

MEĐUPREDMETNE TEME: Osobni i socijalni razvoj; Zdravlje, Sigurnost i zaštita okoliša; Učiti kako učiti; Građanski odgoj i obrazovanje

TRAJANJE RADA: pet školskih sati

CILJEVI INTEGRIRANOGA DANA:Integracijom predmeta i nastavnih sadržaja obogatiti učeničko iskustvo, uputiti na važnost jabuka i njihovu širu primjenu u svakidašnjemu životu.

ZADATCI PO PREDMETIMA:

Hrvatski jezik: rad na tekstu, interpretacija i analiza književnog djela, prepoznati i opisati jabuku koristeći se prikupljenim tekstovima i vlastitim osjetilima; poticati i razvijati usmeno i pisano izražavanje učenika.

Priroda i društvo: uočiti važnost i primjenu jabuka u svakodnevnome životu, poticati pravilnu i zdravu prehranu učenika, praktični rad kompot od jabuka.

Matematika: uvježbati zbrajanje troznamenkastih brojeva s jednoznamenkastim brojem u skupu brojeva do 1000.

Likovna kultura: usvojiti postupak izrade otiska jabuke; razvijati potrebu za estetskim izražavanjem.

 Priprema integriranog dana:

učenici su prikupili materijale o jabukama (fotografije, opise, recepte za jela od jabuka...) i jabuke koje donose u školu.

Učenici promatraju fotografije i zorno promatraju jabuke koje su donijeli u školu.

1. Aktivnost

Učenici se dijele u skupine po pet učenika. Učenici otvaraju radne udžbenike i čitaju tekst K.Grozdanić, Muke zbog jabuke. U skupinama rade analizu teksta prema pitanjima u udžbeniku. Čitaju zanimljivosti o jabukama, razmišljaju o poslovicama. Svaka skupina ima zdjelu s jabukama koje su donijeli i materijale (fotografije, slike, predmeti). Zadatak je svake skupine otkriti što više vrsti, sorti jabuka koje rastu u Hrvatskoj.

Učenici uzimaju iz košare jabuke te kušaju jabuke, mirišu ih, opipavaju i uspoređuju s materijalima koje su donijeli. Pišu vlastiti opis jabuke po skupinama. Na kraju aktivnosti sve skupine čitaju svoje opise.

1. Aktivnost

Živi svijet oko mene

Učenici ponavljaju sadržaje o živoj prirodi, razvrstavaju jabuke u drvenaste biljke, opisuju izgled voćke, koje uvjete traži za rast.

Unutar skupina rade zadatke uz pomoć tableta na kojima istražuju sljedeće:

* vrste jabuka,
* jela od jabuka,
* zašto su jabuke korisne i zdrave,
* gdje se najviše jabuke uzgajaju.
1. Aktivnost

Likovna kultura – otisak jabuke

 Učenici pripremaju skupinu za rad s temperom.

Jabuke koje nisu za jelo raznih veličina razrežemo napola. Učenici nanose temperu na polovicu jabuke te otiskuju na papir za slikanje.

1. Aktivnost

Matematičke jabuke

Učenici uz pomoć tableta rješavaju zadatke koji su skriveni unutar jabuka.

Zadatke rješavaju u svojim matematičkim bilježnicama.

Poveznica:

<https://view.genial.ly/616f01103813b90e334fa85d/presentation-matematicki-dan-jabuka>

1. Aktivnost

Kompot od jabuka

U skupinama učenici dogovaraju rad, čitaju recept i kuhaju kompot uz pomoć učiteljice.

Recept:

- pola kilograma jabuka

- pola litre vode

- 50 grama šećera

- 1 šećer od vanilina

- pola limuna

- 1 štapić cimeta

priprema:

Jabuke oguliti i narezati na manje kriške. Kriške staviti u kipuću vodu. Dodati šećer, vanilin šećer, limunov sok i cimet. Kihati 15 minuta.

Rashladite i poslužite.

Dobar tek!

Digitalni kvizovi za rad na satu

 <https://wordwall.net/resource/5547026/jabuka>

 <https://wordwall.net/resource/5546380/dan-jabuka>